Endelig vedtagelse af Kommuneplantillæg nr. 2 og Lokalplan nr. 561 inkl. VVM 
og Strategisk miljøvurdering for et solcelleanlæg på Asnæs 
Sagsfremstilling 
1.      Endelig vedtagelse af Kommuneplantillæg nr. 2 og Lokalplan nr. 561 inkl. VVM og 
Strategisk miljøvurdering for et solcelleanlæg på Asnæs  
                                                                                                                        Åbent 
Sagsnr.: 326-2013-9298        J.nr.: 01.02.05            Michelle Bach.: 326-2014-304014 
  
[adresse] 
Forslag til Tillæg nr. 2 til [adresse] 2013-2024 og Lokalplan nr. 561 med samlet VVM-redegørelse 
og Strategisk Miljøvurdering (SMV) for et solcelleanlæg på Asnæs har været offentligt fremlagt i 8 uger fra den 7. juli 
2014 til den 1. september 2014. Der er modtaget fire høringssvar i offentlighedsperioden. De er behandlet i 
vedlagte hvidbog og indarbejdet i den sammenfattende redegørelse iht. lov om miljøvurdering med tilhørende 
overvågningsprogram (bilag 1). Henvendelserne har givet anledning til ændringer i planforslagene, hvilket der er 
redegjort for i den sammenfattende redegørelse.   
  
Se planforslagene med samlet VVM-redegørelse og Strategisk Miljøvurdering i vedlagte bilag 2 og 3 
  
Tillæg nr. 2 til [adresse] 2013-2024 danner et nyt plangrundlag for arealet, som udlægges til teknisk 
anlæg i et nyt rammeområde, K12.T04, samt retningslinjer for solenergianlæg. Området forbliver i landzone og 
fastlægges til anlægsområde i lokalplanen. 
  
Lokalplanforslagets formål er at sikre områdets anvendelse til solcelleanlæg med tilhørende tekniske installationer 
og tilhørende faciliteter til fårehold. Samt at anvendelsen ikke giver anledning til miljøkonflikter i forhold til 
nabobeboelser, og at den visuelle påvirkning af det omkringliggende landskab og kystforlandet begrænses. Når 
området igen overgår til landbrugsformål, må det forventes, at lokalplanen skal aflyses og området reetableres. 
  
Der er i offentlighedsperioden modtaget fire høringssvar til planforslaget fra Energinet, [adresse], 
Bygningskultur Kalundborg og Naturstyrelsen. 
  
Teknik og Miljø har behandlet høringssvarene i bilag 1. Henvendelsen fra [adresse] har givet anledning 
til tekstmæssige ændringer i VVM redegørelsen vedr. kravet omkring de arkæologiske forundersøgelser. Der 
indkom indsigelse fra Naturstyrelsen vedr. den planlægningsmæssige og funktionelle begrundelse for anlæggets 
placering i kystnærhedszonen. Kalundborg Kommune har, i tæt dialog med styrelsen, udarbejdet en supplerende 
redegørelse for anlæggets planlagte placering og en uddybning af den planlægningsmæssige og funktionelle 
begrundelse (beskrevet i bilag 1), som indarbejdes i de endelige planer.  
  
Naturstyrelsen har ved brev af 8. oktober 2014 frafaldet indsigelsen (bilag 4). Frafald af indsigelsen er under 
forudsætning af, at Kalundborg Kommune vedtager fremlagte alternativ som giver mulighed for at realisere et 80 ha 
stort solcelleområde, samt indarbejder den supplerende redegørelsestekst i den endelig plan.   
  
Lokalplanen vil give mulighed for at etablere et 80 ha stort solcelleområde syd for [adresse]. I henhold til 
ovenstående indsigelse fra Naturstyrelsen, samt Teknik og Miljøs vurdering, i forhold til anlæggets bedst mulige 
indpasning i landskabet, indstilles det, at alternativ forslaget vedtages. 
  
BEHANDLING 
Direktionen, Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Teknik- og udviklingsdirektøren indstiller, at  
· Der gives mulighed for at realisere alternativet med et 80 ha stort solcelleområde, idet hovedforslaget med et 100 
ha stort solcelleområde udgår af de endelige planer. 
· Tillæg nr. 2 til [adresse] 2013-2024 og Lokalplan nr. 561 med samlet VVM-redegørelse og 
Strategisk Miljøvurdering (SMV) for et solcelleanlæg på Asnæs, vedtages endeligt med det i vedlagte 
Hvidbog/sammenfattende redegørelse foreslåede overvågningsprogram 
· Forslag til VVM-tilladelse godkendes 
· Administrationen bemyndiges til udelukkende at foretage digital annoncering af de endeligt vedtagne planer, samt 
tilhørende landzonetilladelse til nævnte erstatningsbiotop vest for lokalplanområdet  
· Administrationen bemyndiges til at foretage nødvendige redaktionelle ændringer.  
  
ØKONOMISKE KONSEKVENSER 
Sagen har ingen økonomiske konsekvenser for Kalundborg Kommune. 
Direktionens møde den 15. oktober 2014: 
Direktionen vedtog at anbefale teknik- og udviklingsdirektørens indstilling. 
  
Bilag 
  
  
  
  
  
Teknik- og Miljøudvalgets møde den 22. oktober 2014: 
Udvalget vedtog at anbefale teknik- og udviklingsdirektørens indstilling. 
Svenning Karlsen (Ø) stemte imod med bemærkning om, at det er usikkert om projektet kan blive realiseret 
set i forhold til støttelovgivningen og EU bestemmelserne. Samtidig virker projektet skæmmende for naturen 
bl.a. på grund af sin størrelse. 
Bilag 1 - Sammenfattende redegørelse med tilhørende hvidbog 
326-2014-313009 
Bilag 2 - Forslag til Tillæg nr. 2 til Kommuneplan 2013-2014 og 
Forslag til Lokalplan nr. 561 
326-2014-313023 
Bilag 3 - Miljørapport og VVM-redegørelse 
326-2014-313024 
Bilag 4 - Frafald af indsigelse mod forslag til kommuneplantillæg nr  
2 og forslag til lokalplan nr  561 
326-2014-304825 
Bilag 5 - Forslag til VVM-Tilladelse 
326-2014-302430 
